
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 530 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έγκριση κυκλοφορίας ταξιμέτρων τύπων ΗΑΙ_Ε 3ΡΤ- 
01 με εκτυπωτή ΤΡϋ-01. 1 

Καθορισμός του ποσοστού που παρακρατείται από 
τον Δικηγορικό Σύλλογο Πύργου Ηλείας. 2 

Προσθήκη τμημάτων στο παράρτημα Ελληνικού Ωδείου 
Τριπόλεως. 3 

Σύσταση Γραφείου Αλιείας στη Διεύθυνση Γεωργικής 
Ανάπτυξης. 4 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Κύρου Ιωάννα του 
Γεωργίου και της Μαρίας. 5 

Ανάκληση της 15/οικ. 1161/31.1.2003 απόφασης του 
Νομάρχη Θεσσαλονίκης. 6 

Ανάκληση της 15/οικ. 1159/31.1.2003 απόφασης του 
Νομάρχη Θεσσαλονίκης. 7 

Απόρριψη αίτησης - δήλωσης των Γ. Γεωργιάδη και X. 
Παπαχαραλάμπους για χορήγηση άδειας μεταλ¬ 
λευτικών ερευνών. 8 

Κύρωση κτηματολογικών στοιχείων αναδασμού αγρ/τος 
«Μαυρομμάτι» Ν. Καρδίτσας. 9 

Διάλυση- Κατάργηση Φιλανθρωπικού Ιδρύματος με 
την επωνυμία Ταμείο Φιλανθρωπίας και Εναγών 
Σκοπών Πόλεως Καστοριάς. 10 


Χορήγηση άδειας άσκησης επαγγέλματος Κοινωνικού 
Λειτουργού στην ΕϋΖΑΒΕΤΗ Η.ύ.Μ. ΒΑΑΝΗυίδ... 11 

Έγκριση υπερωριακής απασχόλησης 3 γεωπόνων 
υπαλλήλων Φυτοπροστασίας Ποιοτικού Ελέγχου 
και Ελέγχου επεξεργασμένων στο νομαρχιακό δια¬ 


μέρισμα Ροδόπης. 12 

Κατανομή 3 θέσεων ΔΕΠ στο Πάντειο Πανεπιστήμιο 
Κοινωνικών και Πολιτικών Επιστημών. 13 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 1007154/553/0016/ 23.1.2004 
απόφαση του Υπουργού Οικονομίας και Οικονομι¬ 
κών . 14 


29 Μαρτίου 2004 


ΑΠΟΦΑΣΕΙΣ 

Αριθ. Φ2-237/705 (1) 

Έγκριση κυκλοφορίας ταξιμέτρων τύπων ΗΑΕΕ 
3ΡΤ-01 με εκτυπωτή ΤΡϋ-01. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. ΤΙς διατάξεις του Π.Δ. 1558/85 «Κυβέρνηση και Κυ¬ 
βερνητικά Όργανα», (ΦΕΚ 137/Τ.Α726-7-1985). 

2. Τις διατάξεις του Π.Δ. 397/88 «Οργανισμός του 
Υπουργείου Εμπορίου», (ΦΕΚ185/Τ.Α725-8-1988). 

3. Τις διατάξειςτου Π.Δ. 524/78«Περί Κωδικοποιήσεως 
εις ενιαίον κείμενον των ισχυουσών διατάξεων των ανα- 
φερομένων εις την εισαγωγήν εν Ελλάδι του Διεθνούς συ¬ 
στήματος Μέτρων και Σταθμών». 

4. Την Β3-311/31.12.2001 απόφαση σχετικά με εξουσιο¬ 
δότηση για υπογραφή εγγράφων με εντολή Υφυπουργού. 

5. Την Φ2-429/2.4.1999 απόφαση «Απαιτήσεις για έγκρι¬ 
ση ηλεκτρονικών ταξιμέτρων που κυκλοφορούν στην Ελ¬ 
λάδα» (ΦΕΚ495/τ. Β'/29.4.1999), όπως τροποποιήθηκε με 
την ομοία Φ2-1341/2.11.1999 (ΦΕΚ 2024/τ. Β /18.11.1999) 

6. Την από 2.2.2004 αίτηση της εταιρίας ΗΑΕΕ θΙθοΙιόγήο 
ΟπιόΗ, καθώς και το σχετικό τεχνικό φάκελλο. 

7. Την από 18.2.2004 Τεχνική Έκθεση του υπαλλήλου 
της Υπηρεσίας μας, Μηχανολόγου Μηχ/κού Σασαρώλη 
Εδμόνδου, αποφασίζουμε: 

1. Εγκρίνουμε την κυκλοφορία στην Ελλάδα του ταξιμέ¬ 
τρου τύπου ΗΑΕΕ 5ΡΤ-01 με εκτυπωτή ΤΡϋ-01 που κατα¬ 
σκευάζει η εταιρία ΗΑΕΕ θΙθοΙγοπιο ΟπιόΗ, Ευρεη-ΜυΙΙβΓ 
31Γ355Θ 18, Α-5020, 33ΐζόυΓ0 και εισάγει στην Ελλάδα η 
εταιρία ΤΑΧΟΜΕΤΡΙΚΗ - Αφοί Χασάπη, Ν. Μοναστηριού 
49, Τ.Κ. 56334, Θεσσαλονίκη. 

Η έγκριση αυτή ισχύει μέχρι 1 Μαρτίου 2014. 

2. Για την εξακρίβωση της ταυτότητας των ταξιμέτρων 
αυτών στους ελέγχους που γίνονται από τα αρμόδια όρ¬ 
γανα, πρέπει να αναγράφονται επ’ αυτών κατά τρόπο ευ¬ 
κρινή, ευανάγνωστο και ανεξίτηλο και σε σημείο που να 
διακρίνονται καλά, οι εξής ενδείξεις: 

α. Ο οίκος κατασκευής 

β. Ο τύπος του ταξιμέτρου 

γ. Ο αριθμός σειράς και το έτος κατασκευής 

δ. Ο αριθμός έγκρισης κυκλοφορίας στην Ελλάδα Φ2- 
237/1.3.2004 

3. Τα ταξίμετρα πρέπει να σφραγίζονται σε όλα τα ση¬ 
μεία που προβλέπονται από το Πρότυπο ΕΝ 50148 σε συν- 

δυασμό με τα αντίστοιχα σημεία σφράγισης που περι- 
γράφονται στον Τεχνικό Φάκελλο 

4. Τα ταξίμετρα θα κατασκευάζονται και θα διατίθενται 
στην αγορά κατά τρόπο πανομοιότυπο (και ως προς το 
σκληρό μέρος και ως προς το λογισμικό) με αυτόν που 
έχει περιγράφει και κατατεθεί στον Τεχνικό Φάκελλο, κα¬ 
θώς και με αυτόν που είναι κατασκευασμένο το επίσημο 
δείγμα ταξιμέτρου με αριθμό σειράς δ/Ν 14511 και εκτυ¬ 
πωτή με αριθμό σειράς 3/Ν 5006, τα οποία έχουν κατατε¬ 
θεί στην Υπηρεσία μας. 

5. Τα ταξίμετρα θα διατίθενται στην αγορά με απενερ- 
γοποιημένες όλες τις δυνατότητες που αντίκεινται στην 
κείμενη νομοθεσία ή στο ισχύον τιμολόγιο. Ο προγραμ¬ 
ματισμός των ταξιμέτρων θα γίνεται από τα εξουσιοδοτη¬ 
μένα προς τούτο συνεργεία με τη χρήση προπρογραμμα- 
τισμένων μεταλλικών κλειδιών όπως περιγράφεται στον 
Τεχνικό Φάκελλο. Τα εξουσιοδοτημένα συνεργεία θα 
έχουν απ’ ευθείας πρόσβαση στον προγραμματισμό μό¬ 
νον της σταθερός Κ και της ώρας - ημερομηνίας. Την ευ¬ 
θύνη για το προγραμματισμό των μεταλλικών κλειδιών θα 
έχει αποκλειστικά η εταιρία ΗΑΙΕ θΙθοΙιόπιο ΘπιόΗ, Ευ- 
ρεη-ΜυΙΐΘΓ δίΓ355θ 18, Α-5020, δαΙζόυΓς η/και ο επίσημος 
αντιπρόσωπος - διανομέας των ταξιμέτρων αυτών οτην 
Ελλάδα, εταιρία ΤΑΧΟΜΕΤΡΙΚΗ-Αφοί Χασάπη, Ν. Μονα¬ 
στηριού 49, Τ.Κ. 56334, Θεσσαλονίκη. Οι προαναφερθεί- 
σες εταιρείες θα είναι οι μόνες που θα διαθέτουν το κα¬ 
τάλληλο λογισμικό προγραμματισμού των παραμέτρων 
του ταξιμέτρου αυτού και προγραμματισμού των κλει¬ 
διών για τη διανομή των τιμολογιακών και υπολοίπων πα¬ 
ραμέτρων στα εξουσιοδοτημένα συνεργεία. Επίσης τα 
ταξίμετρα αυτά διαθέτουν ηλεκτρονική υπογραφή την 
οποία η εταιρεία ΗΑΙ_Ε θΙθοΙιόπιο ΘγπΙοΗ, Ευρεη-ΜυΙΙθΓ 
31Γ355Θ 18, Α-5020, 53ΐζόυΓ9 ή/και ο επίσημος αντιπρό¬ 
σωπος - διανομέας των ταξιμέτρων αυτών στην Ελλάδα, 
εταιρεία ΤΑΧΟΜΕΤΡΙΚΗ - Αφοί Χασάπη, Ν. Μοναστηριού 
49, Τ.Κ. 56334, Θεσσαλονίκη, υποχρεούνται να κοινοποι¬ 
εί στην Υπηρεσία για το εκάστοτε ισχύον τιμολόγιο. 

6. Η έγκριση αυτή μπορεί να ανακληθεί με απόφασή 
μας εφόσον διαπιστωθεί από την αρμόδια αρχή ότι δεν 
πληρούνται οι παράγραφοι 3, 4 και 5 της παρούσης, κα¬ 
θώς και όλες οι νόμιμες προϋποθέσεις και απαιτήσεις, 
ύστερα από αιτιολογημένη εισήγηση της Υπηρεσίας μας. 

7. Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2004 
Με εντολή Υφυπουργού 
Ο Διευθυντής 
Γ. ΓΑΔ 

-♦- 

Αριθ. 24661 (2) 

Καθορισμός του ποσοστού που παρακρατείται από 
τον Δικηγορικό Σύλλογο Πύργου Ηλείας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις α) του άρθρου 9 του Ν. 1093/1980 (ΦΕΚ 
Α'270), β) του άρθρου 8παρ. 1 εδαφ. ατού Ν. 2882/2001 
(ΦΕΚ Α' 17) όπως αντικαταστάθηκε με το άρθρο 31 παρ. 
γτου Ν. 3130/2003 (ΦΕΚΑ76) 

2. Την 29/25.2.2003 απόφαση της Γεν. Συνελεύσεως 
των μελώντου Δ. Συλλόγου Πύργου Ηλείας (έγγραφο υπ’ 
αριθμ. 246/24.2.2004 Δ.Σ.) 


3. Την 110192/17.8.2000 (ΦΕΚ Β' 1054) απόφαση του 
Υπουργού Δικ/νης με την οποία μεταβιβάζονται αρμοδιό¬ 
τητες στους Προϊσταμένους Διευθύνσεων, και 

4. Το γεγονός ότι με την απόφαση αυτή δεν προκαλείται 
δαπάνη εις βάρος του Κρατικού Προϋπολογισμού, απο¬ 
φασίζουμε: 

Καθορίζουμε το ποσοστό που παρακρατείται από τον 
Δικηγορικό Σύλλογο, Πύργου Ηλείας, από τις αμοιβές 
των μελών του Συλλόγου, για υποθέσεις αναγκαστικών 
απαλλοτριώσεων σε εξήντα τοις εκατό (60%). Το υπόλοι¬ 
πο ποσοστό σαράντα τοις εκατό (40%) αποδίδεται στον 
πληρεξούσιο Δικηγόρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 
Με εντολή Υπουργού 
Η Διευθύντρια 
ΧΡ. ΠΕΤΡΟΥ 
-♦- 

Αριθ. 2711/19 (3) 

Προσθήκη τμημάτων στο παράρτημα Ελληνικού 
Ωδείου Τριπόλεως. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα» 

2. Το Π. Δ/γμα 146/2003 «Οργανισμός Υπουργείου Πο¬ 
λιτισμού» 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων» 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.1957 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την ΥΠ.ΠΟ/ΓΝΘΣ/49095/30.10.1991 απόφαση «Με¬ 
ταβίβαση αρμοδιοτήτων Υπουργού και δικαιώματος υπο¬ 
γραφής «Με εντολή Υπουργού» στους Γεν. Γραμματείς, 
Γεν. Δ/ντές, Προϊσταμένους Δ/νσεων, Τμημάτων, Γ ραφεί¬ 
ων της Κ.Υ. του ΥΠ.ΠΟ» (ΦΕΚ 987/Β/28.11.1991). 

6. Την από 7.1.2004 αίτηση του Ελληνικού Ωδείου μετά 
συνημμένα δικαιολογητικά, αποφασίζουμε: 

1. Εγκρίνουμε τη λειτουργία τμημάτων αντίστιξης και 
φυγής στο παράρτημα Ελληνικού Ωδείου Τριπόλεως, 
από το β' εξάμηνο του σχολικού έτους 2003 - 2004. 

Από τις διατάξεις αυτής της απόφασης δεν προκαλείται 
δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 21 Ιανουάριου 2004 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

- ♦ - 

Αριθ. 2744 (4) 

Σύσταση Γ ραφείου Αλιείας στη Διεύθυνση Γ εωργικής 
Ανάπτυξης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ. 1 του Ν. 2503/97 «Δι¬ 
οίκηση, οργάνωση, στελέχωση της Περιφέρειας, ρύθμι- 

ση θεμάτων για την Τοπ. Αυτοδιοίκηση και άλλες διατά¬ 
ξεις» (ΦΕΚ107/Τ.Α730.5.1997). 

2. Την ανάγκη άσκησης αρμοδιοτήτων που μεταβιβά¬ 
στηκαν στην Περιφέρεια με τις διατάξεις του άρθρου 19 
παρ. 11 του Ν. 3208/2003 (ΦΕΚ 303/Α/24.12.2003) «Προ¬ 
στασία δασικών οικοσυστημάτων, κατάρτιση δασολογί- 
ου, ρύθμιση εμπραγμάτων δικαιωμάτων επί δασών και 
δασικών εν γένει εκτάσεων και άλλες διατάξεις» 

3. Την 2130/16.2.2004 απόφαση του Γενικού Γραμμα¬ 
τέα της Περιφέρειας, με την οποία καθορίσθηκε ότι, οι 
αρμοδιότητες, που μεταβιβάσθηκαν στον Γενικό Γραμμα- 
τέατης Περιφέρειας με τις διατάξεις του άρθρου 19 παρ. 
11 του Ν. 3208/2003, θα ασκούνται από της Δ/νση Γεωρ- 
γικής Ανάπτυξης της Περιφέρειας, αποφασίζουμε: 

1. Συστήνουμε Γραφείο Αλιείας στη Δ/νση Γεωργικής 
Ανάπτυξης της Περιφέρειας Δυτικής Ελλάδας 

Το συνιστώμενο Γραφείο αποτελεί οργανική μονάδα 
της παραπάνω Διεύθυνσης και αντικείμενο θα έχει τις αρ¬ 
μοδιότητες που προκύπτουν: 

Βάσει του Ν. 2503/97 άρθρο 10 παρ. 8 και 13 

Βάσει του Ν. 2647/98 (ΦΕΚ237/Α/), άρθρο 1 παρ. 1 πε- 
ρίπτ. Ε1 έως 6, &παρ. 2 εδάφ. 8,9,10,11 

Βάσει του Ν. 3208/2003, άρθρο 19 παρ. 11 και 

Βάσει της 140476/6.2.2004 απόφασης του Υπουργού 
Γεωργίας. 

2. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 26 Φεβρουάριου 2004 
Ο Γ ενικός Γ ραμματέας Περιφέρειας 

ΙΩΑΝΝΗΣ ΠΑΠΑΤΣΑΚΩΝΑΣ 

-*- 

(5) 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Κύρου Ιωάννα του Γεωρ¬ 
γίου και της Μαρίας. 

Ο ΝΟΜΑΡΧΗΣ ΗΡΑΚΛΕΙΟΥ 

Με την 562/17.2.2004 απόφαση του Νομάρχη Ηρακλεί¬ 
ου έχει χορηγηθεί άδεια άσκησης επαγγέλματος Κοινω¬ 
νικού Λειτουργού στη Κύρου Ιωάννα του Γεωργίου και 
της Μαρίας κατηγορίας ΤΕ. 

Με εντολή Νομάρχη 

Η Διευθύντρια Διεύθυνσης Κοιν. Πρόνοιας 
ΑΙΚ. ΑΝΔΡΙΩΤΗ 
-♦- 

( 6 ) 

Ανάκληση της 15/οικ, 1161/31.1.2003 απόφασης του 
Νομάρχη Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την 15/οικ. 1332/25.2.2004 απόφαση του Νομάρχη 
Θεσσαλονίκης ανακλήθηκε η 15/οικ. 1161/31.1.2003 με 
ΒΜ 2158 όμοια «χορήγηση άδειας λειτουργίας μεταλλευ¬ 
τικών ερευνών» των Γεώργιου Ν. Γεωργιάδη και Χρήστου 
Κ. Παπαχαραλάμπους για χώρο έκτασης 6150 στρεμμά¬ 
των κείμενο σε περιοχή του Δ.Δ. Όσσας του Δήμου Βερ- 
τίσκου - Ν. Θεσσαλονίκης, γιατίη προαναφερόμενη άδεια 
είχε χορηγηθεί για τον ίδιο χώρο από τον οποίο οι ανωτέ¬ 
ρω είχαν παραιτηθεί με την 19580/99 συμβολαιογραφική 
πράξη παραίτησης. (Αρθ.36 Ν.Δ. 210/73). 

Με εντολή Νομάρχη 
Ο Διευθυντής 

ΑΘΗΝΟΔΩΡΟΣ ΓΛΑΒΕΛΗΣ 


(7) 

Ανάκληση της 15/οικ. 1159/31.1.2003 απόφασης του 
Νομάρχη Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την 15/οικ. 1331/25.2.2004 απόφαση του Νομάρχη 
Θεσσαλονίκης ανακλήθηκε η 15/οικ. 1159/31.1.2003 
όμοια «χορήγηση άδειας λειτουργίας μεταλλευτικών 
ερευνών» των Γεώργιου Ν. Γεωργιάδη και Χρήστου Κ. Πα¬ 
παχαραλάμπους για χώρο έκτασης 8200 στρεμμάτων κεί¬ 
μενο σε περιοχή του Δ.Δ. Λοφίσκου του Δήμου Βερτίσκου 
- Ν. Θεσσαλονίκης, γιατί η προαναφερόμενη άδεια είχε 
χορηγηθεί για τον ίδιο χώρο από τον οποίο οι ανωτέρω εί¬ 
χαν παραιτηθεί με την 19579/99 συμβολαιογραφική πρά¬ 
ξη παραίτησης. (Αρθ.36 Ν.Δ.210/73). 

Με εντολή Νομάρχη 
Ο Διευθυντής 

ΑΘΗΝΟΔΩΡΟΣ ΓΛΑΒΕΛΗΣ 

-♦- 

( 8 ) 

Απόρριψη αίτησης - δήλωσης των Γ. Γεωργιάδη και X. 
Παπαχαραλάμπους για χορήγηση άδειας μεταλλευτικών 
ερευνών. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την 15/οικ. 1333/25.2.2004 απόφαση του Νομάρχη 
Θεσσαλονίκης απορρίφθηκε η από 16.7.1999 αίτηση - δή¬ 
λωση με ΒΜ 2160 των Γεώργιου Ν. Γεωργιάδη και Χρή¬ 
στου Κ. Παπαχαραλάμπους για χορήγηση άδειας μεταλ¬ 
λευτικών ερευνών σε χώρο έκτασης 3159,049 στρεμμά¬ 
των κείμενο σε περιοχή του Δ.Δ. Λευκοχωρίου του Δήμου 
Λαχανά - Ν. Θεσσαλονίκης, γιατί η προαναφερόμενη αί¬ 
τηση - δήλωση τους είχε υποβληθεί για τον ίδιο χώρο από 
τον οποίο είχαν παραιτηθεί με την 19578/99 συμβολαιο¬ 
γραφική πράξη. (Αρθ. 36 Ν.Δ. 210/73). 

Με εντολή Νομάρχη 
Ο Διευθυντής 

ΑΘΗΝΟΔΩΡΟΣ ΓΛΑΒΕΛΗΣ 

-♦- 

Αριθ. 2870 (9) 

Κύρωση κτηματολογικών στοιχείων αναδασμού αγρ/τος 
«Μαυρομμάτι» Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 

2. Την Γ/9042/26.9.1985 απόφαση του Νομάρχη Καρδί¬ 
τσας που ενέκρινετη διενέργεια εκούσιου αναδασμού για 
το αγρόκτημα «Μαυρομμάτι» Νομού Καρδίτσας. 

3. Το Τ/161/20.2.2004 έγγραφο του τμήματος Τοπο- 
γραφικής Καρδίτσας που μας διαβιβάζει ηλεγμένα κτη- 
ματολογικά στοιχεία αναδασμού αγρ/τος «Μαυρομμάτι» 
Νομού Καρδίτσας. 

4. Τη σχετική εισήγηση της Δ/νσης Γεωργικής Ανάπτυ¬ 
ξης Καρδίτσας, αποφασίζουμε: 

Κυρώνουμε τα κτηματολογικά στοιχεία του νέου κτημα¬ 
τικού καθεστώτος που διαμορφώθηκαν με τον Αναδασμό 
στην κτηματική περιοχή «Μαυρομμάτι» Ν. Καρδίτσας και 
όπως αυτό απεικονίζεται στους συνταχθέντες από την 
Επιτροπή Αναδασμού κτηματολογικούς πίνακες και δια¬ 
γράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 25 Φεβρουάριου 2004 
Ο Νομάρχης 

ΒΑΣΙΛΕΙΟΣ ΑΝΑΓΝΩΣΤΟΠΟΥΛΟΣ 




7292 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΔΥΠ/4328 (10) 

Διάλυση- Κατάργηση Φιλανθρωπικού Ιδρύματος με την 
επωνυμία Ταμείο Φιλανθρωπίας και Εναγών Σκοπών 
Πόλεως Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1 .Τιςδιατάξειςτου Ν.Δ. 1111/72«ΠερίΦιλανθρωπικών 
Σωματείων». 

2. Το Β.Δ. από 30.1.1939 (ΦΕΚ 49/9.2.1939τ.Α’) Άρθρον 
10 «περί καταργήσεως ή διάλυσης του Φιλανθρωπικού 
Σωματείου». 

3. Το 107/2003 (576.110/5.6.2003) απόφαση του Μονο¬ 
μελούς Πρωτοδικείου Καστοριάς. 

4. Το από 3.11.2003 έγγραφο της Ιεράς Μητροπόλεως 
Καστοριάς αποφασίζουμε: 

Διαλύουμε- Καταργούμε το Φιλανθρωπικό Ίδρυμα με 
την επωνυμία «Ταμείο Φιλανθρωπίας και Εναγών Σκοπών 
Πόλεως Καστοριάς» λόγω αδράνειας και σύμφωνα με το 
άρθρο 10 του Β.Δ. από 30.1.1939 (ΦΕΚ 49/9.2.1939 τ.Α’.) 
του εν λόγω Φικανθρωπικού Ιδρύματος, όλη η κινητή και 
ακίνητη περιουσία περιέρχεται στο «Γενικό Φιλόπτωχο- 
Ταμείοτης Ιεράς Μητρόπολης Καστοριάς». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 19 Νοεμβρίου 2003 
Ο Νομάρχης 

ΚΩΝΣΤΑΝΤΙΝΟΣ ΛΙΑΝΤΣΗΣ 
-Φ- 

( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στην ΕίΙΖΑΒΕΤΗ Η.ϋ.Μ. ΒΑΑΝΗΙΙΙ5. 

Ο ΝΟΜΑΡΧΗΣ ΠΙΕΡΙΑΣ 

Με την 16/1401/25.2.2004 απόφαση του Νομάρχη Πιε¬ 
ρίας χορηγείται στην ΕΙΙΖΑΒΕΤΗ Η.ϋ.Μ. ΒΑΑΝΗΙϋΙΒ 
άδεια άσκησης επαγγέλματος Κοινωνικού Λειτουργού. 

Με εντολή Νομάρχη 
Η Διευθύντρια 

ΜΑΓΔΑΛΗΝΗ ΚΟΣΜΟΥΔΗ 

-Φ- 

Αριθ. 3581 (12) 

Έγκριση υπερωριακής απασχόλησης 3 γεωπόνων υπαλ¬ 
λήλων Φυτοπροστασίας Ποιοτικού Ελέγχου και Ελέγ¬ 
χου επεξεργασμένων στο νομαρχιακό διαμέρισμα Ρο¬ 
δόπης. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» 

2. Τις διατάξειςτου άρθρου 10 του Ν. 2732/99 (ΦΕΚ 154 
τ.Α') σχετικά με την απασχόληση υπάλληλων για Κυρια¬ 
κές, ημέρες αργίας και νυχτερινές ώρες. 

3. Τις διατάξεις του άρθρου 25 της παραγρ. 7 του 
Ν. 2738/9.9.1999 ΦΕΚ 180 Α' από το οποίο προκύπτει ότι 
τις αρμοδιότητες για την καθιέρωση υπερωριακής εργα¬ 
σίας για προσωπικό που υπηρετεί στην Νομαρχιακή Αυ¬ 
τοδιοίκηση ασκεί ο οικείος Νομάρχης. 

4. Την 237441/4.3.2004 απόφαση του Γεν. Γραμματέα 
του Υπουργείου Γεωργίας κατανομής υπερωριών στις 
Δ/νσεις και στους Υπαλλήλους Γεωπόνους ποιοτικούς 
Ελεγκτές. 

5. Την ανάγκη υπερωριακής εργασίας. 

6. Την εγκριθείσα πίστωση στον Ειδ. Φορέα 291-3ζτης 


Δ/νσης Αγροτικής Ανάπτυξης Ροδόπης και 2.870 Ευρώ 
για 560 ώρες.έτους 2004, αποφασίζουμε: 

Εγκρίνουμε την υπερωριακή απασχόληση τριών (3) γεω¬ 
πόνων υπαλλήλων Φυτοπροστασίας Ποιοτικού Ελέγχου 
και Ελέγχου επεξεργασμένων για καθημερινές, Κυριακές 
και αργίες σύμφωνα με τις ανάγκες της υπηρεσίας μας για 
τους μήνες Ιανουάριο, Φεβρουάριο, Μάρτιο, Απρίλιο, Μάιο 
και Ιούνιο του 2004 για τα προγράμματα που ορίζει η αριθ. 
237441/4.3.2004 κατανομή του Υπ. Γεωργίας ως εξής: 

Α) Για Νωπά γεωργικά προϊόντα: 

Απογευματινή εργασία 240 ώρες 

Κυριακών και εξαιρέσιμων 50 ώρες 

Β) Γ ια επεξεργασμένα γεωργικά προϊόντα 

Απογευματινή εργασία 250 ώρες 

Κυριακών και εξαιρέσιμων 20 ώρες 

Ο ορισμός των υπαλλήλων που θα απασχοληθούν υπε- 
ρωριακά θα γίνει από τον Δ/ντη Γεωργίας. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 5 Μαρτίου 2004 
Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 
-Φ- 

ΠΡΑΞΗ ΑΡΙΘ. 87 (13) 

Κατανομή 3 θέσεων ΔΕΠ στο Πάντειο Πανεπιστήμιο Κοι¬ 
νωνικών και Πολιτικών Επιστημών. 

Ο ΠΡΥΤΑΝΗΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1. Τις διατάξειςτου άρθρου 14του Ν. 2817/2000. 

2. Το έγγραφο του ΥΠΕΠΘ με Φ. 121 1/1/Β2/95364 (14)/ 
26.8.2003. 

3. Την από 25.2.2004 απόφαση του Πρυτανικού Συμ¬ 
βουλίου για την κατανομή θέσεων στα Τμήματα. 

4. Τις διδακτικές ανάγκες των Τμημάτων του Παν/μίου, 
κατανέμουμε: 

Τις τρεις (3) θέσεις ΔΕΠ, οι οποίες εδόθησαν στο ίδρυ¬ 
μα μας, στα πλαίσια του προγραμματισμού θέσεων ΔΕΠ 
2002-2003, ως εξής: 

Μία (1) θέση ΔΕΠ στο Τμήμα Δημόσιας Διοίκησης. 

Μία (1) θέση ΔΕΠ στο Τμήμα Διεθνών και Ευρωπαϊκών 
Σπουδών. 

Μία (1) θέση ΔΕΠ στο Τμήμα Οικονομικής και Περιφε¬ 
ρειακής Ανάπτυξης. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Μαρτίου 2004 
Ο Πρύτανης 
I. ΒΑΒΟΥΡΑΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ (14 ) 

Στο ΦΕΚ 189/3.2.2004 (τ.Β) που δημοσιεύθηκε η 
1007154/553/0016/23.1.2004 απόφαση του Υπουργού 
Οικονομίας και Οικονομικών με θέμα «κατάργηση απο¬ 
στολής προσωρινής ληψοδοσίας εσόδων» διορθώνεται 
αριθμός της απόφασης από τον εσφαλμένο: 
«1007/54/553/0016», στον ορθό: «1007154/553/0016». 

(Από το Υπουργείο Οικονομίας και Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




